jkorsvik/nowiki_second_scrape_merged huggingface dataset:
Boston Public Library

Boston Public Library er et kommunalt bibliotek i Boston, Massachusetts, USA, grunnlagt i 1848. Boston Publicl Library er også bibliotek for Staten Massaíchusetts (tidligere The Library of last Recourse ) Alle voksne beboere i byen og staten har rett til låne og drive forskning i bibliotekets lokaler. Biblioteket mottar statlig støtte. Boston Public Library inneholder ca 23 millioner enheter, bøker i alle formater, inkludert DVD-er, CD-er, kart, noter, mikrofilm, manuskripter, bilder og andre visuelle enheter. samt elektroniske ressurser, noe som gjør biblioteket til det det tredje største offentlige bibliotek i USA bare bak  Library of Congress (med 160 millioner enheter ) og New York Public Libyrary (med 53 millioner enheter ), i henhold til American Library Association. I regnskapsåret 2014 hadde biblioteket over 10 000 programmer. Alt gratis for publikum, og biblioteket lånte ut 3,7 millioner enheter .


== Oversikt ==
I henhold til sitt nettsted har Boston Public Library en samling på over 23,7 millioner enheter, som gjør det til et av de største kommunale bibliotek i USA. Det store flertallet av samlingen, over 22,7 millioner bøker finnes i den sentrale forskningssvdelingen. Fra juli 2012 til juni 2013, var det årlige utlånet 3,69 millioner enheter. På grunn av den betydningen biblioteket har for forskning, er Boston Public Library medlem av Association of Research Libraries (ARL), en non-profit organisasjon som omfatter forskningsbibliotekene i Nord-Amerika. The New York Public Library er det eneste andre offentlige bibliotek som er medlem av ARL. Biblioteket har etablert samlinger basert på emner som Bostons historie, borgerkrigen, irsk historie, etc. I tillegg har biblioteket både føderale og statlige offentlige dokumenter deponert.
Inkludert i BPL forskningssamling er mer enn 1,7 millioner sjeldne bøker og manuskripter. Det har en omfattende og viktig samling blant annet manuskripter fra middelalderen og inkunabler, tidlige utgaver av William Shakespeare (blant disse er en rekke Shakespeare quartos og den Første Folio), en George Ticknor samling av spansk litteratur, en stor samling av Daniel Defoe, det personlig bibliotek på 3 800 bind etter John Adams, det matematiske og astronomiske bibliotek etter Nathaniel Bowditch, viktig manuskriptarkiver på abolitionism, inkludert manuskript av William Lloyd Garrison, og en stor samling av materiale om Sacco og Vanzetti-saken. Det er store samlinger av bilder, fotografier, postkort og kart. Biblioteket har, for eksempel, en av de største samlinger av akvareller og tegninger av Thomas Rowlandson. Biblioteket har en spesiell styrke i musikk, og har arkivene til Handel and Haydn Society, noter av Serge Koussevitzky, og manuskripter og noter etter den betydningsfulle amerikanske komponisten Walter Piston.
Av alle disse grunnene har historikeren David McCullough Boston Public Library som et av de fem viktigste biblioteker i USA, de andre er Library of Congress, New York Public Library og universitetsbibliotekene ved  Harvard og Yale.


== Galleri ==

		
		
		
		
		
		
		
		


== Referanser ==
Abraham Lincoln (statue fra 1912)

Abraham Lincoln, også kjent som Gettysburg-Lincoln,  er en bronsestatue over president Abraham Lincoln som står utenfor Nebraska State Capitol. Monumentet ble bestilt av Abraham Lincoln Memorial Association i Lincoln i Nebraska og den er laget av Daniel Chester French i perioden fra 1909 frem til avdukingen i 1912.
Statuen ble støpt i bronse av Jno. Williams, Inc. i New York. Dens arkitektoniske omgivelser ble skapt av Frenchs mangeårige samarbeidspartner Henry Bacon. Den 2,64 meter høye statuen står på et 1,83 meter høyt granittfundament og en 61 meter granittsøyle med teksten til Lincolns Gettysburg-tale.
French brukte senere mye av sine forstudier til denne statuen, noe som i stor grad omfattet studier av Mathew Bradys bilder av Lincoln og lån av en kopi av Leonard Volks gipsavstøpning av presidenten i sitt mest kjente verk, den sittende Lincoln-statuen fra 1920 i Lincolnmonumentet i Washington, D.C.


== Referanser ==


== Eksterne lenker ==
(en) Statue of Abraham Lincoln by Daniel Chester French (Lincoln, Nebraska) – kategori av bilder, video eller lyd på Commons
Ianis Hagi

Ianis Hagi (født 22. oktober 1998) er en tyrkiskfødt rumensk fotballspiller som spiller for den skotske klubben Rangers FC.Han er sønn av den tidligere fotballspilleren Gheorghe Hagi, som spilte i tyrkiske Galatasaray SK da Ianis ble født.


== Referanser ==


== Eksterne lenker ==
(en) Ianis Hagi – FIFA 
(en) Ianis Hagi – UEFA 
(en) Ianis Hagi – Transfermarkt 
(en) Ianis Hagi – national-football-teams.com 
(en) Ianis Hagi – WorldFootball.net 
(en) Ianis Hagi – Soccerbase.com 
(en) Ianis Hagi – FootballDatabase.eu 
(en) Ianis Hagi – Soccerway 
(en) Ianis Hagi – EU-Football.info 
(en) Ianis Hagi – FBref
Google Assistant

Google Assistant er en mobilassistent utviklet av Google.Google Assistant var først tilgjengelig på Google Pixel og Google Home, men ble senere tilgjengelig på andre Android-enheter.Programvaren debuterte i mai 2016, som en inkludert funksjon i Googles meldingsapp Allo, senere på året ble taleassistenten en del av Googles Pixel-telefoner og smarthøyttalere.


== Referanser ==


== Eksterne lenker ==
Offisielt nettsted 
Offisiell blogg 
(en) Google Assistant – kategori av bilder, video eller lyd på Commons
Yeoman

Yeoman var fra senmiddelalderen et engelsk begrep for en selveiende bonde. I dag brukes ordet i navnet på to ulike vaktstyrker i London.
Yeomen of the Guard er den britiske monarkens seremonielle livgarde, opprettet i 1485.
Yeomen Warders er de tradisjonelle vokterne av Tower of London.


== Kilder ==
«Yeoman» i Caplex.
ISC Paris Business School

ISC Paris Business School, tidligere Institut supérieur du commerce de Paris (forkortet ISC), er fransk handelshøyskole med hovedsete i Paris. Skolen ble etablert i 1962. Skolens ulike programmer er trippel-akkreditert av internasjonale CGE, UGEI, og AACSB. Skolen har bemerkelsesverdige alumni innenfor næringsliv og politikk. Skolen har et samarbeid med ISIPCA for en MBA dufter og kosmetikk.


== Referanser ==


== Eksterne lenker ==
(en) Offisielt nettsted 
Mate-URL
Petrea Bødtker

Petrea Bødtker (født 29. april 1856 i Bergen, død 7. juli 1945 i Bergen) var en norsk maler.


== Familie ==
Hun var datter av kjøpmann Daniel Bødtker (1815–90) av slekten Bødtker, og hans andre kone Louise Christine Nissen (1828–1912), av Nissen (slekt fra Sønderjylland).


== Utdannelse ==
Petrea Bødtker var elev av maleren Peder Cappelen Thurmann i Kristiania i 1881. I årene 1882-1884 var hun tilbake i Bergen og gikk to vinterkurs hos Karl Uchermann. I 1884 startet Christian Krohg, Erik Werenskiold og Hans Heyerdahl en malerskole i Kristiania, med en egen dameklasse. Petrea Bødtker var blant de 8-10 damene som begynte på denne skolen. Hun mottok undervisning fra Christian Krohg i om lag fire måneder. Deretter dro hun til Tyskland for videre studier. I 1885-1886 tok hun timer hos malerinnen von Strechene i München i en åttemåneders periode.I 1893 hadde hun et nytt studieopphold i Tyskland. Hun fikk da undervisning hos Ernst Bastanies i Berlin.


== Kunstnerkarriere ==
I 1886 bosatte Petrea Bødtker seg i fødebyen Bergen. Hun fikk ansettelse som lærer i tegning og porselensmaling ved Lindstrøms Pigeskole. Motivkretsen var stort sett naturskildringer, blomster og kopier av de gamle mestere. Hun fortsatte å undervise på pikeskolen frem til pensjonsalderen. På 1890-tallet ga hun også privatundervisning i tegning og maling i sitt hjem i Gamle Nygårdsvei 3 i Bergen. På samme adresse ga Louise Bødtker privatundervisning i musikk.Utenom lærerstillingen markerte Bødtker seg i liten grad som kunstner. Hun leverte egne porselensmalerier til private kunder samt til lotterier i regi av Bergens Haandværkerforening. Utover dette kjenner man til stillebener og landskapsmalerier fra hennes hånd.


== Gallerier og museer ==
Petrea Bødtker hadde separatutstilling i Bergens Kunstforening med utstillingsåpning i 1882. Året etter hadde hun en ny separatutstilling i Eydes Galleri i Bergen.Hun deltok også på Høstutstillingen i Bergen i 1886, på Bergensutstillingen i 1898 og på en kollektivutstilling i Vestlandske Kunstindustrimuseum i 1899.Hun ble også innkjøpt til Bergen Billedgalleri.


== Priser og utmerkelser ==
Sølvmedalje for porselensmalerier på Landsutstillingen i Bergen i 1888.


== Se også ==
Petrea Bødtkers kunstnersignatur i Plahter, Leif Einar: Norsk signaturleksikon: malere født før 1920 (Nasjonalgalleriet, 2000)


== Referanser ==
Olav Galle

Olav Galle (død 1531) var en norsk adelsmann. Han var bror av Gaute Galle. 
Galle var borgherre på Tomb i Borgarsysla. Han tillhørte tidligere Knut Alvssons side, tiltvang seg lensherredømmet på Akershus i 1525, men ble allerede 1527 avsatt, men forble frem til sin død en av riksrådets fremste medlemmer.


== Referanser ==


== Kilder ==
Svensk Wikipedia
Jesper Friis

Jesper Friis, død 1558, dansk-norsk lensherre av Friisslekten.
Jesper Friis tjente i Grevefeiden som køgemester hos riksmarskalk Tyge Krabbe på Helsingborg og utmerket seg i kampene som pågikk der i januar 1535.
Senere fikk han betydelige forleninger, fra 1541-49 var han lensherre over Malmøhus og 1551-56 var han lensherre over Akershus. Dessuten var han fra 1550 til sin død forlenet med Gislevgård i Jarrestad herred. Han synes å ha vært en driftig og virksom lensherre.


== Familie ==
Foreldre: Christiern Friis til Årslev på Fyn (af tre Egern-F.erne) og hustru. Gift med Anne Knudsdatter Hvide, død 13.3.1577 i Svendborg.


== Kilder ==
Dansk biografisk leksikon, 2. utg, 1933-44
Erik Olufsen Gyldenstierne

Erik Olufsen Gyldenstierne, Erik Hak, død 1536, dansk-norsk lensherre av Gyldenstierne-slekten.
Erik Gyldenstierne var 1525-27 forlent med Åstrup i Vendsyssel, Danmark, fra 1527 også Nyslot på Lolland som han i 1532 fikk livsbrev på. I 1532 var han med i krigen mot Christian II i Norge og da hans fjerne slektning Mogens Gyldenstierne 9. juli 1532 drog til Danmark for å kjempe mot Christian II, ble Akershus slott overdratt til Erik Gyldenstierne.
Under Grevefeiden var Erik Gyldenstierne en viktig pådriver for at det sønnafjellske rådet tidlig gav sin støtte til Christian III og til sist hyllet ham. Han ble i 1535 sendt med en flåte til Danmark og deltok med Peder Skram i stridighetene mot Hanseatene (Grevefeiden). Han døde i Danmark sommeren 1536, og ble etterfulgt av Peder Hanssøn Litle som høvdsmann og lensherre av Akershus len.


== Familie ==
Foreldre: Oluf Pedersen G. til Estvadgård (ca. 1450-1504) og Anne Rosenkrantz (ca. 1470-før 1525). Likesom sin bror Anders Gyldenstierne ble han ofte kalt ved navnet Hak både før og etter antagelsen av adelsnavnet Gyldenstierne. Gift med Olive Krabbe (1517-ca 1563).


== Referanser ==


== Kilder ==
Dansk biografisk leksikon, 3. utg, 1979-84.
Michel Blick

Michel Blick (død ca. 1540) var en dansk-norsk lensherre.
Michel Blick var født i Thy i Nord-Jylland. Etter å ha utmerket seg i kampene i Sverige 1520-1, ble han i begynnelsen av 1522 innsatt som befalingsmann på Elfsborg festning som da var sterkt truet.Han lyktes med en liten styrke å holde de overmektige fiendtlige styrker stangen og tilføyet dem enda betydelig skade ved dristige angrep. Da han i begynnelsen av 1523 anså det som umulig å holde Elfsborg, lot han sette brann på alle fire hjørner av borgen og trakk seg så tilbake til den nærliggende Båhus festning. Deretter dro han senere til Nederlandene, hvor han meldte seg til tjeneste hos den nå landflygtige Christian II. Han ble således sommeren 1523 sendt med skip til Norge for å virke for Christian IIs sak og ble befalingsmann på Bratsberg len med Skien. Da Norge gikk over til Frederik Is side, gjorde Michel Blick det samme og ble 31. mai 1524 forlent med Bratsberg len. Han var deretter kong Frederiks trofaste undersått og avslo all forbindelse med Christian II.
Sommeren 1534 var Michel Blick sammen med Christoffer av Oldenburg blant førerne på den krigsflåte Nederlandene sendte mod Lübeck og 1534 fulgte han med grev Christoffer til Danmark som en av hans mest betrodde menn. Han deltok blant annet i forhandlingerne om Nykøbings overgivelse aug. 1534 og ble deretter lensherre der. Han ble omkring 1542 forlenet til Akershus len, men døde i Nederlandene før han kunne reise til Norge.


== Litteratur ==
Dansk biografisk leksikon, 2. utg., 1933-44.
Adoption and Adaptation in Shona

Adoption and Adaptation in Shona er doktoravhandlingen til leksikografen og lingvisten Herbert Chimhundu. Han skrev den i 1983, men i forbindelse med ALLEX-prosjektet ble den utgitt i faksimile av African Languages Research Institute, University of Zimbabwe, for å møte et behov i utdanning av forskere.
Boka er skrevet på den tiden Zimbabwe fikk sin uavhengighet og er basert på arbeid gjort sent på 1970-tallet. Herbert Chimhundu undersøker hvordan shona-språket importerer og tilpasser ord og uttrykk fra andre språk for å fungere i et samfunn i endring. Den kan stå som et eksempel på hvordan et afrikansk språk som er sterkt påvirket av engelsk både i kolonitiden og tiden etterpå likevel finner strategier for å ta vare på sin identitet.
En del av boka handler om språket i bruk blant annet låning av ord og uttrykk Han vurderer også shona som et standard skrevet språk og beskriver holdninger til morsmål i en tid hvor det ikke er formulert noen språkpolitikk.
Avhandlingen kan bli sett på som en forberedelse til de to shona-ordbøkene som Herbert Chimhundu er hovedredaktør for, Duramazwi reChiShona (1996) og Duramazwi Guru reChiShona (2001).


== Kilder ==
Omtale hos ir.uz.ac.zw
Høvedsmann

En høvedsmann (dvs. hovedmann eller overhode) er en eldre betegnelse for en øvrighetsperson/embedsmann som bestyrer eller forvalter et område, som lensmann, stattholder, slottsherre eller lignende. Betegnelsen kan også dekke en leder av en hæravdeling.
I Danmark varetok en kongelig høvedsmann i middelalderen kronens gods i et len. Betegnelsen høvedsmann er derfor nok bredere, men ofte anvendt synonymt for lensmann/-herre (eller senere amtmann).
Det er videre en eldre betegnelse for leder om bord i større fiskefartøy, særlig åpne fartøy som åttring og fembøring før båtmotorens tid.


== Kilder ==
høvedsmann, fra Store norske leksikon
Trichepectasis

Trichepectasis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==
En middelsstor, slank, blank, brunrød trebukk. Kroppen inkludert antennene er kledt med oppstående, lyse hår. Antennene er forholdsvis korte, bare litt over halvparten så lange som kroppen. Pronotum er tønneformet, litt lengre enn bredt. Dekkvingene er jevnbrede. Beina er ganske korte og spinkle.


== Levevis ==
Disse billene har larver som lever i død ved.


== Utbredelse ==
Arten lever i Brasil.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Pteropliini Thomson, 1860
Slekten Trichepectasis Breuning, 1940
Trichepectasis rufescens Breuning, 1940


== Kilder ==
Katalog over gruppen Arkivert 2. desember 2016 hos Wayback Machine.
Bilder av arten Arkivert 20. mars 2017 hos Wayback Machine.


== Eksterne lenker ==
(en) Trichepectasis i Encyclopedia of Life 
(en) Trichepectasis i Global Biodiversity Information Facility 
Trichepectasis – detaljert informasjon på Wikispecies 
(en) Pteropliini – kategori av bilder, video eller lyd på Commons
Mimoniphona

Mimoniphona er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==
En middelsstor, matt, lyst brunspraglete trebukk. Antennene er nesten like lange som kroppen. Pronotum er tønneformet, litt bredere enn langt, med en liten tann midt på hver sidekant. Dekkvingene er jevnbrede, med litt utydelige lengderibber. Beina er ganske korte og spinkle.


== Levevis ==
Disse billene har larver som lever i død ved.


== Utbredelse ==
Arten lever i India.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Pteropliini Thomson, 1860
Slekten Mimoniphona Breuning, 1940
Mimoniphona fasciculata Breuning, 1940


== Kilder ==
Katalog over gruppen
Bilder av arten Arkivert 20. mars 2017 hos Wayback Machine.


== Eksterne lenker ==
(en) Mimoniphona i Encyclopedia of Life 
(en) Mimoniphona i Global Biodiversity Information Facility 
Mimoniphona – detaljert informasjon på Wikispecies 
(en) Pteropliini – kategori av bilder, video eller lyd på Commons
Mimoprosoplus

Mimoprosoplus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Levevis ==
Disse billene har larver som lever i død ved.


== Utbredelse ==
Arten lever i Vietnam.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Pteropliini Thomson, 1860
Slekten Mimoprosoplus Breuning, 1940
Mimoprosoplus convexus Breuning, 1940


== Kilder ==
Katalog over gruppen
Bilder av arten Arkivert 21. mars 2017 hos Wayback Machine.


== Eksterne lenker ==
(en) Mimoprosoplus i Encyclopedia of Life 
(en) Mimoprosoplus i Global Biodiversity Information Facility 
Mimoprosoplus – detaljert informasjon på Wikispecies 
(en) Pteropliini – kategori av bilder, video eller lyd på Commons
Niphovelleda

Niphovelleda er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==
En liten, slank, rødbrun trebukk. Antennene er kraftige og litt lengre enn kroppen. Hodet er nokså stort, litt bredere enn pronotum, som er tønneformet uten tenner på sidene, en del lengre enn bredt. Dekkvingene er avsmalnende bakober, nokså tilspissede bak, på ryggsiden med lys bestøvning. Beina er nokså lange, middels kraftige.


== Levevis ==
Disse billene har larver som lever i død ved.


== Utbredelse ==
Arten er kjent fra Etiopia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Pteropliini Thomson, 1860
Slekten Niphovelleda Breuning, 1940
Niphovelleda gracilis Breuning, 1940


== Kilder ==
Liste over slektene
Katalog over gruppen


== Eksterne lenker ==
Bilder av arten Arkivert 20. mars 2017 hos Wayback Machine.
(en) Niphovelleda i Encyclopedia of Life 
(en) Niphovelleda i Global Biodiversity Information Facility 
Niphovelleda – detaljert informasjon på Wikispecies 
(en) Pteropliini – kategori av bilder, video eller lyd på Commons
Paramesosella

Paramesosella er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, matte, brunlige trebukker. Antennene er tynne og omtrent så lange som kroppen. Pronotum er avrundet firkantet. Dekkvingene er jevnbrede med litt utydelige lengderibber, kan ha en tann i spissen. 


== Levevis ==
Disse billene har larver som lever i død ved.


== Utbredelse ==
Slekten er utbredt i Sørøst-Asia, fra India i vest til Borneo i øst.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Pteropliini Thomson, 1860
Slekten Paramesosella Breuning, 1940
Paramesosella affinis Breuning, 1970
Paramesosella alboplagiata Breuning, 1948
Paramesosella fasciculata Breuning, 1940
Paramesosella gigantea Breuning, 1948
Paramesosella maxima Hüdepohl, 1999
Paramesosella medioalba Breuning, 1956
Paramesosella plurifasciculata Breuning, 1970
Paramesosella stheniformis Breuning, 1940
Paramesosella sthenioides (Breuning, 1938)


== Kilder ==
Liste over slektene
Katalog over gruppen


== Eksterne lenker ==
Bilder av arten Arkivert 21. mars 2017 hos Wayback Machine.
(en) Paramesosella i Encyclopedia of Life 
(en) Paramesosella i Global Biodiversity Information Facility 
Paramesosella – detaljert informasjon på Wikispecies 
(en) Pteropliini – kategori av bilder, video eller lyd på Commons
Mitt navn er Nobody

Mitt navn er Nobody (italiensk: Il mio nome è Nessuno) er en spaghetti-western-komedie laget i 1973. Filmen ble regissert av Tonino Valerii og i noen scener av Sergio Leone. Filmen ble skrevet av Leone, Fulvio Morsella og Ernesto Gastaldi. Rollebesetningen inkluderer Terence Hill, Henry Fonda, og Jean Martin. Filmens tittel henspiller på svaret Odyssevs ga da kyklopen Polyfemos spurte om hans navn.


== Handlingsreferat ==
Jack Beauregard er en aldrende revolvermann som ønsker å trekke seg fredelig tilbake til Europa. Etter å ha sett ham raskt skyte tre menn som forsøkte å overfalle ham i en frisør-salong, spør en sønn faren sin om det er noen i hele verden som er raskere enn Beauregard, og faren hans svarer: "Raskere enn ham? Ingen!" Beauregard fortsetter til en gammel gull-gruve. Han oppdager at hans gamle venn Red er døende etter et angrep fra en gjeng banditter. Beauregard spør Red om hvor "Nevada" befinner seg, men Red klarer bare å fortelle ham navnet på en landsby før han dør av skadene sine.
Jack Beauregard møter en mann som introduserer seg selv som "Ingen" og som avguder Beauregard, og vil at han skal avslutte karrieren hans med stil. Samtidig bruker en gruppe banditter en verdiløs gullgruve for å hvitvaske deres stjålne gull. Når han ankommer Nevada sin landsby, oppdager Beauregard at "ingen" allerede befinner seg der som avslører at "Nevada Kid" Beauregards bror, allerede er død. Når han ankommer en annen by, forsøker noen å ansette "Ingen" til å drepe Beauregard, men "Ingen" hjelper i stedet Beauregard med å forsøkte å ta ut alle de som er etter ham.


== Medvirkende (utvalg) ==
Terence Hill - Nobody
Henry Fonda - Jack Beauregard
Jean Martin - Sullivan
R.G. Armstrong - Honest John
Karl Braun - Jim
Leo Gordon - Red
Steve Kanaly - False Barber
Geoffrey Lewis - Wild Bunch Leader
Neil Summers - Squirrel
Piero Lulli - Sheriff
Mario Brega - Pedro


== Eksterne lenker ==
(en) Mitt navn er Nobody på Internet Movie Database 
(no) Mitt navn er Nobody hos Filmfront 
(sv) Mitt navn er Nobody i Svensk Filmdatabas 
(da) Mitt navn er Nobody i Danmark Nationale Filminstitut 
(fr) Mitt navn er Nobody på Allociné 
(nl) Mitt navn er Nobody på MovieMeter 
(en) Mitt navn er Nobody på AllMovie 
(en) Mitt navn er Nobody på Turner Classic Movies 
(en) Mitt navn er Nobody på Rotten Tomatoes 
(en) Mitt navn er Nobody på Metacritic